**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2013 ԹՎԱԿԱՆԻ ԱՊՐԻԼԻ 15-Ի N 396-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Միջոցառման իրականացման անհրաժեշտությունը և նպատակը.**

Նախագծով ներկայացվող կարգավորումները պայմանավորված են հանրակրթության ոլորտում իրականացվող բարեփոխումներով, և որդեգրած նոր մոտեցումներն արդյունավետ կազմակերպելու համար անհրաժեշտություն է առաջացել ուսուցչի թափուր տեղի համար անցկացվող մրցույթի օրինակելի կարգում կատարել որոշակի փոփոխություններ՝ հիմքում դնելով կրթական ընդհանուր քաղաքականությունը:

**1.1. Կարգավորման ընթացիկ իրավիճակը և առկա խնդիրները.**

Գործող կարգում փորձարկվող առարկաներ (շախմատ, չինարեն, վրացերեն, պարսկերեն, թուրքերեն և ադրբեջաներեն) դասավանդողների, «Նախնական զինվորական պատրաստություն» առարկայի ուսուցչի թափուր տեղի մրցութային հանձնաժողովում զինկոմիսարիատից ներկայացուցիչ ընդգրկելու համար կարգավորումներ առկա չեն և արդյունքում առաջանում են խնդիրներ, որոնք խոչընդոտ են հանդիսանում ուսուցման կազմակերպման գործընթացում:

Ներկայում կարգում սահմանված չեն կամավոր ատեստավորման երկրորդ տարում 0-59 տոկոս արդյունք ցուցաբերած և հաստատությունից դուրս մնացած, ինչպես նաև կամավոր ատեստավորումն անցած մասնակիցների համար տարբերակված կարգավորումներ:

**1.2. Առկա խնդիրների առաջարկվող լուծումները.**

Առաջարկվող նախագծով փորձարկվող առարկաներ դասավանդողների, «Նախնական զինվորական պատրաստություն» առարկայի ուսուցչի թափուր տեղի մրցութային հանձնաժողովում զինկոմիսարիատից ներկայացուցիչ ընդգրկելու, կամավոր ատեստավորման երկրորդ տարում 0-59 տոկոս արդյունք ցուցաբերած և հաստատությունից դուրս մնացած, ինչպես նաև կամավոր ատեստավորումն անցած մասնակիցների համար սահմանվել են կարգավորումներ:

1. **Միջոցառման իրականացումից ակնկալվող արդյունքը.**

Սույն փոփոխությամբ խնդրահարույց հարցերը հստակեցվել են, Կառավարության որդեգրած քաղաքականության շրջանակում կատարվել են լրացումներ, որոնց արդյունքում կլավարկվի հանրակրթական ուսումնական հաստատություններում ուսուցչի թափուր տեղի համար անցկացվող մրցույթի գործընթացը:

**Իրավական ակտի մշակման գործընթացում ներգրավված մարմիններ՝**

Կրթության, գիտության, մշակույթի և սպորտի նախարարություն

«**Հայաստանի Հանրապետության կրթության և գիտության նախարարի 2013 թվականի ապրիլի 15-ի N 396-Ն հրամանում փոփոխություններ և լրացումներ կատարելու մասին**» **Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունումը պետական բյուջեի ծախսերի, եկամուտների նվազեցում կամ ավելացում չի նախատեսում:**